ખેડૂત એ ખેતર કે વાડીનો માલિક છે, અને એ જ્યારે વાડી-ખેતરમાં જાતે ખેતી કરતો હોય કે જાત દેખરેખ નીચે ખેતી કરાવતો હોય એની વાત એક છે, અને ખેડૂતે પોતાની ગેરહાજરીમાં કામ કરવા રોકેલ દાડિયો-મજૂર હોય કે મજૂરીના ભાગમાં રાખેલ ભાગિયો-મજૂર હોય અને એને વાડી સોંપેલ હોય એની વાત બીજી છે. એ બન્નેની ભાવના, વાડીને યથાસ્થિતિએ રાખવાની ચીવટ, વાડી માહ્યલાં મકાનો-ઢોરાં- ઝાડવાં બાબતે હમદર્દી અને વાડીને જ વફાદાર રહી બધી કામગીરી કરતા રહેવા બાબતે સો અને છ ના આંક જેટલો મોટો ફેર જણાય છે મિત્રો !